Diari Oficial de la Generalitat Valenciana


Sumari del DOGV 1042, del 12-04-1989 (1989/813588)

ORDRE de 30 de març de 1989, de la Conselleria d'Obres Publiques, Urbanisme i Transports, de revisió de tarifes dels serveis públics regulars de transport de viatgers per carretera.
-------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/03/30/(1)/dof/vci/html**

### Dades del document

Número de DOGV
:   1042

Data del DOGV
:   12-04-1989

Secció del DOGV
:   DISPOSICIONS GENERALS

Número del document
:   1989/813588


Data del document
:   30-03-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Correcció d'errades

Anàlisi jurídica

Ordre de 30 de març de 1989, de la Conselleria d'Obres Públiques, Urbanisme i Transports, de revisió de tarifes dels serveis públics regulars de transports de viatgers per carretera.  
L'actualització de les tarifes dels serveis públics regulars de transport de viatgers per carretera per a enguany es recollida en l'Ordre del Ministeri de Transports, Turisme i Comunicacions d?1 de febrer de 1989.  
Atesa la conveniència de clarificar els diversos procediments de sol·licitud de modificació de tarifes, i tenint en compte l'experiència acumulada en l'aplicació d'ordres anuals de tarifes d'aquesta conselleria, i la competència exclusiva la Generalitat Valenciana en matèria de transports terrestres que tinguen un itinerari que transcorre íntegrament dins el territori de la Comunitat Valenciana, fent ús de les facultats que m'atorga l'article 35.é) de la Llei de Govern Valencià i el Decret 158/1987, de 21 de setembre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.  
ORDENE:  
Article primer  
Per a aquest any 1989, les empreses concessionàries de serveis públics regulars de transport de viatgers, equipatges i encàrrecs per carretera, que tinguen un itinerari que transcorra íntegrament a la Comunitat Valenciana, podran sol·licitar a la Direcció General de Transports l?increment de les seues tarifes mitjançant els següents procedimients de revisió individualitzada:  
1. Les empreses concessionàries que s'haguessen acollit amb anterioritat al procediment de revisió individualitzada, podran sol·licitar l'actualització de la seua fórmula polinòmica, d?acord amb els coeficients de variació establerts en l'annex d'aquesta ordre.  
2. Les empreses concessionàries que sol·liciten per primera volta la revisió individualitzada de les seues tarifes o les que havent-ho fet amb anterioritat desitgen una revisió de la seua fórmula polinòmica per considerar que hi ha hagut modificacions substancials adjuntaran a la sol·licitud un estudi econòmic de cada concessió per a la qual es demana l'augment i el quadre de descomposició de costos el format del qual es facilitarà als Serveis Territorials de la Direcció General de Transports.  
Article Segon  
1. En les concessions que ja estiguen sotmesses amb anterioritat al procediment de revisió individualitzada i que tinguen, per tant, determinada la seua estructura de costos, la Direcció General de Transports podrà autoritzar augments de tarifes fins a un límit màxim del 3%.  
Si se sotmetia per primera vegada la concessió al procediment de revisió individualitzada, la Direcció General de Transports, atesa la documentació presentada, podria autoritzar els augments resultants, dins els límits aprovats, i determinar l'estructura de costos, que servirà de referència a futures revisions de tarifes.  
2. Si la Direcció General de Transports estimava convenient, atés l'increment de les sol·licituts presentades, concedir un augment superior a l'establert en el paràgraf anterior, trametrà una proposta i un estudi on es justifique com cal l?increment que es proposa a la Junta Superior de Preus per al seu informe, com a tràmit previ per a la seua autorització per la Comissió Delegada del Govern per a Afers Econòmics.  
Article tercer  
L'elevació de les tarifes que, en el seu cas, corresponga, serà d'aplicació als mínims de percepció.  
Si circumstàncies específiques ho aconsellen, les empreses concessionaries podran sol·licitar en la petició d'increment individualitzat l'aplicació de tarifes especials per als dies festius, la qual cosa podrà ser autoritzada per la Direcció General de Transports, si quedava justificada suficientment l'esmentada aplicació.  
Article quart  
Les empreses que siguen titulars de diverses concessions que tinguen serveis que s'exercesquen principalment dins d'una mateixa comarca i facen servir tarifes viatger-quilòmetre distintes per a cadascuna d'aquestes concessions, podran sol·licitar a la Direcció General de Transports la igualació de les seues tarifes, sempre que l'increment mitjà de totes elles no supere els límits establerts anteriorment.  
Article cinquè  
Les empreses concessionàries que disposen de vehicles proveïts d'aire condicionat podran sol·licitar un complement de tarifes per aquest concepte. Amb aquesta finalitat es presentarà juntament amb la sol·licitud la relació de vehicles equipats d'aire condicionat.  
Per a calcular la quantia de l'esmentat suplement s'aplicarà la fórmula següent:  
   
Sac: suplement per aire concidionat per viatger/ quilòmetre.  
T = número mitjà de dies a l'any en què la temperatura màxima mitjana supera els vint graus centígrads en el trajecte de la concessió d'acord amb les dades de l'Institut Nacional de Meteorologia.  
En els quadres de tarifes exposats al públic caldrà que conste els serveis amb vehicles equipats amb aire condicionat autoritzats per al cobrament d'un suplement de tarifa per aquest concepte.  
Article sisé  
Les empreses concessionàries disposaran d'un termini de seixanta dies des de l'entrada en vigor d'aquesta Ordre, per a presentar les sol·licituts de revisió de tarifes. Una volta s'haja autoritzat l'augment corresponent s' hauran de sotmetre a l'aprovació dels Serveis Territorials de la Direcció General de Transports els quadres d'aplicació on figurarà tots els increments autoritzats inclosa l'assegurança de viatgers, els impostos corresponents, i també els suplements per aire condicionat i cànons d'Estació si s'escau.  
Article seté  
En presentar el quadres de tarifes esmentats les empreses concessionàries, podran sol·licitar al Servei Territorial de Transports corresponent l'arredoniment corresponent del preu total per a tots els bitllets.  
Aquest arredoniment es farà per excés o per defecte al multiple de cinc pessetes més pròxim, segons corresponga.  
En cap cas suposarà variació en les tarifes base autoritzades a cada concessió. Si els mínims de percepció resultants de l'increment de tarifes són inferiors a cinquanta-cinc pessetes, s'autoritzarà l'arredoniment per excés en qualsevol cas.  
DISPOSICIO FINAL  
La Direcció General de Transports dictarà les instruccions que si s'escau calguen per a l?execució i desplegament d'aquesta Ordre, que entrarà en vigor a l?endemà de la publicació en el Diari Oficial de la Generalitat Valenciana.  
València 30 de març de 1989.  
El Conseller d'Obres Públiques, Urbanisme i Transports, RAFAEL BLASCO I CASTANY  
ANNEX  
Coeficients a aplicar a la fórmula polinòmica  
Personal 1.0600  
Amortització 1.0582  
Finançament 0.9874  
Assegurances 1.2700  
Reparació i conservació 1.0591  
Combustible i lubricants 0.9588  
Pneumàtics 1.0440  
Peatge i Cànons 1.0000  
Diversos 1.0400


Còpia Permalink ELI